D‟auti istorians arreconeishen que semblabla opinion sus eth poder ei faussa e asseguren qu‟eth poder se base ena transmission condicionada as governants des volentats deth pòble e qu‟es personatges istorics tien eth poder tostemp que complisquen es condicions que per un acòrd tacit les impause era volentat deth pòble; mès es istorians non diden se quines son aguestes condicions e, s‟ac diden, ei entà contradider-se de contunh.